﻿ COLOANA INFINITULUI 
 
Conform unor masuratori radiestezice, Coloana Infinitului 
emite pe  o raza de 300 m  
 
     Energia cea mai benefica este emisa noaptea, pe 
luna noua sau luna plina. Cea mai putin benefica este 
energia emisa in zilele insorite  
   
     Constantin Brâncuşi (19.02.1876 - 16.03.1957) a creat la Târgu Jiu un 
complex nemuritor de trei sculpturi în aer liber, unic în lume: Masa tăcerii, 
Poarta sărutului şi Coloana Infinitului. Coloana Infinitului captează energiile 
terestre pe care le emite în exterior. Energiile emanate de suprafeţele Coloanei 
Infinitului au fost măsurate până la distanţa de 200 de metri. 
 
        Date despre Coloana Infinitului       
    Coloana Infinitului din Târgu Jiu are o înălţime de 29,330 metri şi o greutate de 
29,173 Kg. Este construită din metal feros (plăci din fontă), după formula 1/2 + 15 
+ 1/2 şi după "legea armoniei plastice", descoperită şi perfecţionată de Brâncuşi, de 
forma 1 - 2 - 4, unde 1 = 45 cm (mărimea laturii mici a triunghiului de piramidă, de 
forma unui pătrat), 2 = 90 cm (mărimea laturii mari a trunchiului de piramidă, de 
forma unui pătrat), 4 = 180  cm, înălţimea trunchiului de piramidă. Trunchiurile de 
piramidă, goale pe dinăuntru, sunt fixate cap la cap pe un miez central de oţel, cu 
secţiune pătrată, uniformă pe toată înălţimea Coloanei Infinitului. Exteriorul 
Coloanei a fost curăţat prin sablare cu nisip special, ulterior fiind pulverizate două 
straturi de praf metalic, unul de zinc şi celălalt de alamă, la o temperatură mai 
ridicată.  
     În timpul celui de al doilea război mondial, Coloana Infinitului a rezistat 
eforturilor zadarnice de a fi doborâtă la pământ de tancurile nemţilor şi ruşilor. În 
urma acestui fapt, coloana prezintă o deviere la vârf semnificativă, de mărimea 
unui triunghi echilateral cu latura de 33 cm.       
    Coloana Infinitului a devenit obiect de studiu pentru oamenii de ştiinţă din ţara 
noastră. Astfel, profesorul universitar dr. ing. A. Măruţă a făcut anumite 
măsurători şi a constatat că această Coloană emite radiaţii de energie pe patru 
direcţii. Nu cunoaştem cauza care l-a determinat pe ing. Măruţă să facă această 
cercetare şi descoperire uimitoare, dar ne permitem să avansăm următoarele 
considerente privind emanaţiile de energii ale Coloanei Infinitului.  
  
     Curentul electric teluric şi efectul de piramidă al componentelor Coloanei 
Infinitului        
     Intesitatea câmpului magnetic al Terrei este relativ slabă. În general, 
neperceptibilă de om, variază între 0,3 gauss la Ecuator şi de 0,7 gauss la poli. 
Dar există locuri pe Terra unde intensitatea câmpului magnetic este de peste 
10.000 de ori mai puternică, formând anumite anomalii magnetice. Este foarte 
probabil că sub Coloana Infinitului există o astfel de anomalie magnetică, care se 
poate măsura. 
     S-a constatat că Terra este o gigantică pilă electrică alcalină, care mai primeşte 
electricitate şi din exterior. Oceanul Planetar (apa lui are un gust sărat şi amar) este 
un veritabil electrolit alcalin care, în interacţiune pemanentă cu rocile limitrofe 
heterogene (amestec de numeroase elemente chimice distribuite neuniform), roci 
ce au devenit veritabili electrozi masivi, au produs curentul electric teluric. Acest 
curent electric este amplificat atât de particule electrice provenite din radiaţia 
cosmică (particule ce se înscriu în spirală pe liniile de forţă ale câmpului 
geomagnetic), cât şi de electrizarea prin frecare datorită vânturilor şi mareelor. 
Considerăm că pe sub fundaţia Coloanei Infinitului trece o fâşie de curent electric 
teluric, datorită configuraţiei terenului din acel loc. 
     Numeroşi cercetători au constatat că piramidele prezintă energii enigmatice, 
care se manifestă în două planuri verticale, perpendiculare pe laturile bazei şi care 
se intersectează către vârf. Aceste energii au fost numite "radiaţii de formă", iar 
efectul lor poartă numele de "efectul de piramidă". Energia emanată de piramidă 
este maximă într-o zonă din centrul unei secţiuni orizontale, plasată la înălţimea de 
1/3 de la baza piramidei. Coloana Infinitului este formată din trunchiuri de 
piramidă, cu baza pătrată, pe toată înălţimea ei. 
     Energiile terestre se prezintă sub forma unor reţele geobiologice, iar intersecţiile 
lor pe direcţii perpendiculare formează, pe suprafaţa pământului, noduri 
geopatologice. S-a constatat că fundaţia Coloanei Infinitului s-a pus în centrul unui 
astfel de nod, colector de energii. Deci, Coloana Infinitului captează energiile 
terestre pe care le emite în exterior. Suprafeţele laterale ale acestei Coloane (de 
forma unor trapeze răsturnate) emit radiaţii pe direcţii perpendiculare ale acestei 
suprafeţe, de natură magnetică şi telurică, generate de factorii arătaţi mai sus. 
Energiile emanate de suprafeţele Coloanei Infinitului au fost măsurate pînă la 
distanţa de 200 de metri. 
  
     Cateva întrebări necesare  
     1. Pentru ca Brâncuşi să poată amplasa Coloana infinitului în centrul unui 
nod geobiologic a fost oare înzestrat cu "al şasele simţ", care să-i fi permis găsirea 
acestui nod?  
     2. Brâncuşi  ştia oare atunci că această Coloană este amplasată chiar pe axul 
paralelei 45° latitudine nordică?  
     3. Brâncuşi cunoştea la acea veme (anii 1935/1936) efectul de piramidă? 
Coloana infinitului putea fi construită din elemente de sfere metalice, retezate la 
capetele unui diametru, din elemente de clepsidră, din elemente din trunchi de con 
etc.  
     4. Brâncuşi a fost înzestrat şi cu o putere sacramentală? Indiferent cîte întrebări 
s-ar putea formula, un lucru este sigur: această Coloană a infinitului poate fi 
asemuită cu o scară la ceruri, o prefigurare a zborului interplanetar, un simbol al 
infinitului. 
     Pe de alta parte, un cercetator stiintific, lucrand in cadrul unui laborator de Tehnologia 
Metalelor si Sudura, al unui institut de cercetari energetice,  fizicianul Stratulat Vasile, a 
efectuat masuratori radiestezice de specialitate la Complexul Brancusi din Tg. Jiu. Aceste 
masuratori au fost efectuate deoarece se punea problema restaurarii si punerii in valoare 
internationala a acestui Complex. In acest scop Coloana Infinitului trebuia demontata si 
trimisa in Statele Unite pentru restaurare.   
     Tinand cont de situatia conjuncturala din acea vreme acest lucru ar fi insemnat 
pierderea acestui monument original.  Pentru a impiedica dezmembrarea complexului 
Brancusi cercetatorul Vasile Stratulat  a  intocmit o documentatie de specialitate pentru 
restaurarea coloanei, fara a fi demontata, pe care a depus-o la primaria orasului  Tg. Jiu  si 
impreuna cu Lidia Birsan au editat in 1994, in editura Kogaion,  o brosura cu titlul 
"Lacrima Brancusi" pe care au distribuit-o forurilor competente si populatiei din Tg. Jiu, 
in scopul impiedicarii distrugerii acestui complex. Aceasta actiune a avut drept rezultat 
inceperea restaurarii complexului pe plan local, fara dezmembrarea Complexului.  
     Iata ce se spunea, pe scurt, in aceasta carte: 
         
                                                  MOTTO:                          
                                                                                  
                                                                           O teorie trebuie verificată, 
                                                  Un fapt trebuie dovedit  
                                                                           Un adevăr trebuie trăit! 
                                                                                            ALAN  SPENCE 
 
                              LACRIMA BRÂNCUŞI 
        Ansamblul de la Tg. Jiu are capacitati vindecatoare 
                                                                                                 
            Să  ne imaginăm următorul aspect : - privim la o sferă, în interiorul căreia se află un om, 
iar în exteriorul ei un altul. Amândoi privesc sfera. Cel dintâi va afirma că sfera este concavă iar 
cel de-al doilea că sfera ste convexă. Amândoi au dreptate, pentru că fiecare priveşte sfera dintr-
un alt unghi de vedere. **  
Să ne imaginăm, acum, că sfera este mare cât Universul.  
Omul care priveşte din afara ei, este omul de ştiinţă - cel care poate 
descrie, desena, analiza structura, culoarea sau forma lumii pe care o priveşte. 
Aceasta este lumea obiectivă. 
Omul care se află în interiorul sferei, este misticul, iniţiatul, paranormalul, 
adică cel care simte lumea în interiorul căreia se află, lumea subiectivă. 
Realitatea este alcătuită din cele două ipostaze. Ele trebuiesc îngemănate, 
pentru a obţine imaginea corectă, reală a Întregului. 
Pentru că un Om, nu este numai o masă de oase, muşchi şi nervi. El este, 
în mod egal, o lume de simţiri, sentimente, gânduri. El însuşi este un Univers care 
respiră, creează, trăieşte eşecuri şi bucurii, tristeţi şi victorii.  
În interiorul acestui Univers îşi desfăşoară activitatea alte Universuri, cu 
legile lor şi care, la rândul lui, el însuşi trăieşte în interiorul unui alt Univers. Între 
aceste Universuri există o strânsă interdependenţă şi o buna comunicare şi nu 
pot fi luate şi tratate separat. 
Omul este o carte deschisă. o imensitate. 
În rândurile de mai jos noi vă propunem doar o cale către taina descifrării 
lui, cale pe care Brâncuşi a mers toată viaţa lui. 
Ceea ce am simţit şi trăit la Tg. Jiu, în faţa Ansamblului Sculptural al lui 
Constantin Brâncuşi, nu poate fi descris decât ca o parte din realul lui. Este o 
parte din adevărul lumii profunde a sculpturilor acestui neegalat Artist, adevăr pe 
care ni l-au confirmat, în mare parte, mărturiile celor care au ştiut să vadă, să 
simtă şi să-i asculte mesajul în tăcere. Acest adevăr rămâne să-l cautaţi şi să-l 
aflaţi prin trăirea voastră personală. 
Despre Opera lui Brâncuşi şi despre el însuşi, s-au scris mii de pagini. Este 
firesc, când ne gândim că tot ceea ce creează un om născut cu har divin, 
indiferent de domeniul pe care îl abordează, este ca o fântână insondabilă, din 
care poţi să-ţi potoleşti setea de nesfârşit. 
  
Despre Mioriţa, balada solară a inimii neamului românesc, sau despre 
versul fără seamăn al lui Eminescu, s-a scris şi se va mai scrie cât vom dăinui pe 
acest pământ. La fel se întâmplă şi cu creaţia lui Brâncuşi. Toţi trei, Cântăreţul 
anonim, Eminescu şi Brâncuşi sunt fântâni cu apă vie, săpate în pământul 
românesc de mâna Divinităţii. 
Prin rândurile de mai jos dorim să vă relatăm câteva din cercetările făcute 
de noi, din alt unghi de vedere decât cele obişnuite, cercetări care au vizat mai 
ales aspectele subtile, vibratorii, misterioase ale creaţiei brâncuşiene, aspecte 
mai puţin, poate, palpate cu ceea ce reprezintă conştienţa noastră, dar care 
operează sigur şi precis în profunzimile subconştientului nostru. 
Una din metodele pe care le-am folosit pentru a ne apropia de adevărul 
cuprins în opera lui Brâncuşi, a fost radiestezia. Pentru cei care care nu cunosc 
cuvântul, radiestezie înseamnă : sensibilitatea fiinţei umane la radiaţii, la 
influienţele care se degajă din lumea înconjurătoare. Este un mod particular de a 
şti sau de a percepe lucrurile, altfel decât cu cele cinci simţuri obişnuite şi care se 
bazează pe fenomenele rezonanţei.  
Şi acum iată ce ne-au relevat măsurătorile radiestezice făcute asupra 
Ansamblului de la Târgu-Jiu. După cum se ştie, Complexul monumental, aşa cum 
l-a conceput şi materializat sculptorul, cuprinde mai multe piese de sine 
stătătoare şi anume : - Masa Tăcerii, Aleea Scaunelor, Poarta Sărutului, Coloana 
Infinitului. Acestea, împreună cu biserica existentă pe Calea Eroilor, gândită de 
Brâncuşi şi luată de el în consideraţie, ca făcând parte din ansamblu, alcătuiesc 
un întreg dinamic şi operant. Biserica a fost prevăzută în planurile sale, sub forma 
unei biserici cu o arhitectură foarte modernă, dar aceasta nu s-a putut construi 
din cauza lipsei de fonduri şi a unor neînţelegeri. Ea nu poate fi gândită ca 
exclusă din ansamblu şi o să vedem de ce.  
Mai târziu, după terminarea fixării pieselor în ansamblu, a fost amplasată 
încă o masă de piatră, în parcul unde se află Coloana Infinitului, nu în mod 
întâmplător, de către o persoană necunoscută autorităţilor.  
Toate piesele sunt aşezate în linie dreaptă, orientate pe axa est-vest, pe 
Calea Eroilor şi traversează oraşul Târgu-Jiu. 
Prin măsurători radiestezice, am stabilit că la Masa Tăcerii, o masă masivă 
din piatră, înconjurată de 12 scaune asemănătoare, există nişte câmpuri 
energetice polarizate diferit. Cele 12 scaune au câmpuri energetice polarizate, 
alternând semnul pozitiv cu cel negativ, iar în centrul mesei de piatră am măsurat 
un cămp rotitor cu o elongaţie destul de mare, adică având o energie uşor 
sesizabilă de către persoanele senzitive. Câmpul rotitor, având sensul de rotaţie 
trigonometric, este generat de cele 12 scaune, ce au polaritatea alternativă. Se 
pare că, prin natura lui, câmpul energetic rotativ este cel mai benefic câmp pentru 
celula vie. Nu ştim câţi trecători s-au aşezat la Masa Tăcerii, pe unul din cele 12 
scaune, ca să se odihnească sau să mănânce şi au conştientizat faptul că se simt 
mai bine şi că oboseala le-a trecut mai repede, ca de obicei. Dacă toate cele 12 
scaune ar fi ocupate în acelaşi timp, fenomenul ar fi şi mai bine pus în evidenţă. 
Polaritatea diferită a scaunelor, indică faptul că la masă ar trebui să se aşeze 
alternativ o persoană de sex feminin şi apoi o persoană de sex masculin, pe 
scaunele corespunzătoare polarităţii lor. Chiar dacă nu este cunoscută polaritatea 
primului scaun, trebuie să se respecte alternanţa persoanelor de sex masculin şi 
a celor de sex feminin. Dacă lipseşte o persoană sau mai multe, polarităţile se 
păstrează prin existenţa scaunelor rămase neocupate.. Câmpul rotitor al mesei 
funcţionează bine dacă se păstrează alternanţa amintită. 
Aleea Scaunelor poate funcţiona ca un câmp vibratoriu de sine stătător, 
aşa cum, de altfel, poate funcţiona fiecare din cele 5 elemente ale ansamblului. 
Din electrostatică se ştie că orice denivelare sau un vârf de pe o suprafaţă, 
se încarcă cu sarcini electrice de sens opus suprafeţei pe care se află aşezată 
piesa respectivă. În cazul nostru, orice denivelare de pe suprafaţa pământului - 
deal, munte sau ori ce alt ceva- se va încărca pozitiv faţă de pământ, care este 
polarizat negativ. Deci fiecare scaun de pe Alee va avea o polaritate pozitivă. 
Dacă aşezăm două scaune, ca să fie alături unul de altul, vom observa că 
unul dintre ele va avea o polaritate pozitivă, iar celălat o polaritate negativă, 
formând în acest fel un dipol. Dar dacă mai aşezăm un scaun lângă celelalte 
două, toate trei vor avea o polaritate care se va schimba după următorul program: 
scaunul nr. 1 se va încărca pozitiv timp de 45 secunde, va deveni nul 
timp de 45 de sec., după care iar se va încărca pozitiv timp de 45 sec., ş.a.m.d. 
scaunul nr. 2 se va încărca în acelaşi timp cu scaunul nr. 1, dar cu 
sarcini negative, timp de 45 sec., după care se va încărca pozitiv tot timp de 45 
sec., în perioada când scaunul nr. 1 va avea câmpul nul. 
Scaunul nr. 3 va respecta polaritatea şi ciclul primului scaun. 
     Deci, în timp ce scaunele 1 şi 3 au o polaritate pozitivă, timp de 45 sec., scaunul din centru va 
avea polaritatea negativă, timp de 45 sec., iar când scaunele 1 şi 3 vor avea câmpul nul, scaunul 
nr. 2 va avea polaritatea pozitivă. Distanţa dintre scaune nu schimbă frecvenţa de oscilaţie, dar 
mărimea ei este invers proporţională cu distanţa. 
Acum, dacă gândim că pe Aleea Scaunelor sunt aşezate, de o parte şi de 
alta a aleei, câte 5 grupuri de scaune, fiecare grup având 3 scaune, vom avea în 
final un câmp rotitor central, având sensul de rotaţie trigonometric - sensul 
spiralei vieţii.  E plictisitor, nu? 
Să trecem acum la Poarta Sărutului . Efectuând măsurătorile radiestezice pe 
centrul porţii am constatat următoarele oscilaţii : 
timp de 60 sec. va exista o polaritate pozitivă, timp de 60 sec. va exista 
o oscilaţie circulară, în sens trigonometric, timp de 60 sec. va avea o polaritate 
negativă şi timp de 60 sec. va exista iar o oscilaţie circulară în sens trigonometric, 
după care se va repeta ciclul de oscilaţii. 
  
       Mergând mai departe, ajungem la Biserica de pe Calea Eroilor care, la rândul 
ei, produce un câmp rotitor, având sensul trigonometric. 
       Ultima piesă a ansamblului este Coloana Infinitului care se compune din mai 
multe trunchiuri de piramidă suprapuse, cap la cap. Două trunchiuri de piramidă, 
ce au baza mare pusă în comun, dau o polaritate negativă, iar două trunchiuri de 
piramidă ce au baza mică pusă în comun, dau o polaritate pozitivă. 
       În spaţiu, Coloana fiind alcătuită din module de trunchiuri de piramidă, ce 
formează nişte clepsidre, suprapuse cap la cap, va avea polarităţi alternative de-a 
lungul ei iar, la capul coloanei, câmpul energetic va fi nul. Să observăm că 
Coloana este alcătuită dintr-un număr de 17 clepsidre. 
     Prin executarea de telemăsurători am constatat că deasupra Coloanei, la distanţa de un modul 
(1,80 m), apare un cămp rotitor de valoare mică, ca rezultantă a suprapunerii tuturor modulelor.  
Integrând Coloana în ansamblu, va apare în vârful Coloanei o oscilaţie circulară în sens 
trigonometric de elongaţie mare, care porneşte din capul Coloanei, ca un fascicol ce se duce până 
la distanţe foarte mari, păstrându-şi dimensiunile, asemeni unei raze laser. 
După cum am văzut, fiecare piesă luată separat, are o acţiune vibratorie 
specifică, personală, în spaţiul în care se află. Aceasta este un lucru firesc, dacă 
ne gândim că fiecare dintre elemente desenează în spaţiu câte un simbol 
universal, simbol care nu este altceva decât o cheie, prin care se obţine accesul 
într-o lume tangibilă doar cu simţurile interioare. 
Dar ceea ce ni s-a părut tulburător, a fost modul în care Brâncuşi, 
sculptorul esenţei, a închegat ansamblul, ordonând energiile după o Lege 
Universală, pe care numai intuiţia i-o putea releva, obţinând efecte care ţin de 
taină şi miracol. 
De altfel, când a plecat la Paris, după ce-a terminat Coloana, a spus 
locuitorilor şi notabilităţilor oraşului că "habar n-aveţi ce vă las eu aici". Şi a avut 
dreptate. 
În epoca în care Brâncuşi a trăit şi şi-a desfăşurat activitatea se ştiau prea puţine lucruri despre 
televiziune şi microunde, iar despre sculptor nu avem informaţii cum că ar fi avut noţiuni de 
electronică.  
Şi totuşi dacă privim desenul de mai jos vom observa că întregul Complex 
de la Târgu-Jiu funcţionează ca un emiţător de microunde, în care Masa Tăcerii 
poate fi comparată cu o sursă de emisie de electroni, Aleea Scaunelor poate fi 
gândită ca un tun electronic accelerator de particule, Poarta Sărutului ca un 
modulator, Biserica jucând rolul unui amplificator puternic şi, în fine, Coloana 
Infinitului ca o antenă cu ghiduri de unde rezonatoare. Să fie o pură intâmplare? 
Un electronist poate recunoaşte cu uşurinţă toate acestea şi poate confirma 
această realitate. 
Lipsea din acest ansamblu acea piesă pe care electroniştii o numesc 
reflector şi spre surprinderea noastră am găsit-o. Ea a fost gândită şi realizată de 
Brâncuşi, dar ea fost aşezată la locul ei, după ce el a plecat din acest plan fizic, de 
către un locuitor al oraşului, acolo unde aceeaşi intuiţie-călăuză a omului l-a 
îndemnat şi unde era chiar locul ei firesc să stea, funcţional. 
Este vorba de ceea ce noi numim Masa Singuratică şi care se află astăzi în 
spatele Coloanei, la câteva sute de metri, jucând rolul de reflector. 
Întâmplare?. Providenţă?.   De fapt nimic nu este întâmplător. 
Oare, Ansamblul de la Tg. Jiu este o sursă puternică de emisie pentru 
distanţe intergalactice?.  Un receptor de mesaje venite din dimensiunile neştiute 
ale Universului?. Cum poate fi el activat?. Ce alte simboluri mai reprezintă?. 
Invităm fizicienii, extrasenzorialii, specialiştii în radiestezie să verifice şi să 
răspundă la întrebările de mai sus. 
                
                                  * * * 
            Limbajul simbolistic, care este un limbaj universal, reprezintă chintesenţa 
Înţelepciunii. Plecând de la un simbol este posibil să regăseşti ideile, adevărurile 
pe care el le reprezintă. Iată de ce, aceia care practică contemplaţia pot, privind 
un simbol, să se ridice până în planul cauzal, în lumea arhetipurilor şi astfel să 
aibe acces la o lume întreagă de idei şi imagini care se nasc natural în jurul acelui 
simbol. Lumea simbolurilor este lumea vieţii şi pentru a descifra taina vieţii 
trebuie să lucrezi cu simbolurile. 
Brâncuşi a fost un iniţiat, cunoştea valoarea de aur pur a simbolurilor şi opera cu ele în lumea 
noastră fizică. Aşa cum natura reuşeşte să rezume, într-o singură sămânţă, un arbore întreg cu: 
rădăcină, tulpină, ramuri, frunze, flori, puterea lui de a creşte şi de a rodi mai departe, tot aşa, 
Brâncuşi a sintetizat în opera sa o întreagă ştiinţă ezoterică, acea ştiinţă divină a Vieţii şi a 
Universului. Fiecare sculptură a sa este o sămânţă care poate rodi în cel care o priveşte, un arbore 
magnific - Arborele Vieţii. De altfel, ghidul lui spiritual care îl îndruma din astral a fost 
Milarepa, după cum singur a afirmat. 
Fiecare sculptură a sa este capabilă să te facă să înţelegi "tâlcul adevărat al 
lucrurilor", cum singur obişnuia să spună, căci fără esenţă nimic nu poate dăinui. 
Să analizăm acum, din punct de vedere simbolistic, mai întâi fiecare 
element al ansamblului, aşa cum am făcut-o radiestezic şi apoi să contemplăm 
întregul. 
Gânditorii tuturor timpurilor au căutat, prin meditaţie, să afle simbolul 
Universului, ca viziune sintetică, care să permită să fie perceput în unitatea sa. 
Acest simbol, confirmat de întreaga tradiţie, este cercul cu centrul său. Cercul, 
este deci simbolul Universului, iar centrul reprezintă Forţa Creatoare, Fiinţa 
Supremă care îl animă şi îl susţine. 
Aşa dar Masa Tăcerii, este simbolul Creatorului şi al Creaţiei Sale, este 
Simbolul celui care vorbeşte în Tăcere. Cercul, format din cele 12 scaune, 
reprezintă Sufletul, Creaţia Manifestată care se hrăneşte din punctul Central -
masa din piatră-, Spiritul. 
Masa Tăcerii te invită la o Cină de Taină, ritual sacru în care fiinţa poate să 
se nască din nou, în Spirit şi Duh, în limbaj Christic. 
Poarta Sărutului este tot simbol al Divinităţii, dar la o altă dimensiune. Aici 
ne mişcăm într-un nivel vibratoriu mai subtil, al Sferei, un spaţiu a cărei a treia 
dimensiune este Profunzimea. Este un alt limbaj mărturisind despre acelaşi unic 
Adevăr. Poarta Sărutului este poarta care duce spre Împărăţie, filtrul iubirii 
desăvârşite, a Iubirii Călăuză, cea care este Lumina pe Cărare - Aleea Scaunelor. 
Ca să poţi face saltul către Spirit ai nevoie de graţie, de Har. 
Biserica, cu nava ei sub formă de cruce, nu a fost în mod întâmplător 
gândită în ansamblu. Ea este cea care coboară Duhul Sfânt, cel care purifică, dar 
te şi investeşte cu forţa înţelegerii. Ea reprezintă forţa Înţelepciunii Divine, a 
sacrificiului, dar şi pavăza pe care simbolul crucii ţi-o dă pentru a putea urca 
treptele care duc către Lumină. 
În fine, ultima treaptă - Coloana, zborul, materia sublimată în Spirit. 
Coloana fără de sfârşit este de fapt un lingam uriaş, simbol al Spiritului 
fecundator, acel AXIS MUNDI sau CARDINEX MUNDI, un laser prin lumina căruia 
poţi cunoaşte gustul Eternităţii şi parfumul Desăvârşirii. Despre el ar fi multe de 
povestit, dar ne mulţumim doar să amintim de el. În carte sunt  mai multe detalii. 
Putem constata cu uşurinţă că ansamblul monumental, aşa cum a fost 
gândit şi realizat de Brâncuşi, conţine două lasere. Un laser orizontal, cu axul 
format din Masa Tăcerii, Aleea Scaunelor, Poarta Sărutului, Biserica şi Masa 
Singuratică - care alcătuieşte laserul inferior şi Coloana Infinitului, care are forma 
verticală şi formează laserul superior. Important este să ştii să treci  dela linia 
orizontală la cea verticală, de la materie la spirit. Iată transformarea pe care 
ansamblul, aşa cum l-a conceput Brâncuşi, o operează în structura intimă, subtilă 
a persoanei care îl parcurge pe jos de la un capăt la celălalt.  
Sublimarea grosierului în subtil, a întunericului în lumină, a letargiei în 
zbor, este darul pe care Brâncuşi l-a lăsat urmaşilor săi. Brâncuşi a fost un 
Vindecător prin Opera lui. 
Puteţi încerca singuri această experienţă parcurgând, acum avizaţi, 
ansamblul de la Masa Tăcerii către Coloană, ca şi cum aţi face o meditaţie. 
Porniţi de la Masa Tăcerii în pas lent, ritmat, observându-vă doar respiraţia. 
Lăsaţi privirea să mângâie, pe măsură ce înaintaţi, fiecare element al ansamblului. 
O să sesizaţi că privirea vă este purtată de la un registru la altul, într-un mod 
firesc, natural:  de la registrul cel mai de jos - Masa şi Aleea Scaunelor, urcă apoi 
în al doilea registru pe care îl marchează Poarta Sărutului, pentru ca, în final, să 
ţâşnească pur şi simplu către Înaltul Înaltului, fiind purtată către lumina bolţii fără 
margini, de către spirala Coloanei.  
În timp ce privirea voastră se va înălţa tot mai sus, fantastica energie care 
somnolează la baza coloanei vertebrale va începe să urce blând, dulce către 
centrul energetic din creştetul capului. 
Brâncuşi, prin tot ceea ce a creeat, dovedeşte că a fost un Învăţător 
autentic. 
El reuşeşte să conducă cu o mână sigură pe cel care parcurge ansamblul, 
indiferent de nivelul spiritual la care a ajuns, iar procesul trezirii are loc firesc, 
natural, asemeni înfloririi unui boboc de floare. 
Cei care caută să evoluieze pe toate cele trei planuri de existenţă: - fizic, 
spiritual, divin, cei care caută iubirea, înţelepciunea, adevărul, cei care caută forţa 
şi fericirea, trebuie să ştie că nu vor putea găsi toate acestea, decât dacă vor 
merge într-o singură direcţie, de la obscur la lumină, de la jos la înalt, de la tăcere 
la cântecul sferelor.  
Acestea ne învaţă creaţia lui Brâncuşi, aceasta este sămânţa divină pe care 
mâna sculptorului o sădeşte în inima celor care parcurg acest ansamblu, chiar 
dacă puţini conştientizează fenomenul. Lucrul se face în taină, profund şi precis. 
Brâncuşi ne învaţă să găsim vârful muntelui, să vibrăm la unison cu acest 
vârf, căci momentul în care vom realiza aceasta, forţele extraordinare, latente, 
potenţiale care ni s-au dat prin naştere, vor putea face miracole în viaţa noastră. 
Brâncuşi este un vindecător spiritual. Simbolurile dăltuite de el, activează 
în cei care le privesc, planurile profunde, intime, eliberând energiile blocate, 
ridicând calitatea conştiinţei şi a iubirii necondiţionate. Ca orice vindecător - 
iniţiat, Brâncuşi a luat în consideraţie aspectele multidimensionale ale omului, 
urmărind trezirea lui spirituală cu implicaţiile binecuvântate, care decurg de aici: 
regăsire, armonizare, reîntregire. Sculpturile lui îndumnezeiesc Omul prin bucuria 
pe care o trezeşte în cel care le priveşte.  
"Eu vreau să sculptez forme care pot da bucurie oamenilor", spunea el şi 
ce altceva poate însemna Bucuria, dacă nu îndumnezeire, adică armonia trăită pe 
toate planurile? 
Dincolo de formă, sculpturile lui Brâncuşi sunt lacrimi de bucurie, pe care 
acesta le lasă să cadă continuu peste sufletul celui care ştie să vadă. Este 
omagiul pe care maestrul îl aduce pământului sfânt din lutul căruia, cândva, într-
un an solar şi unic, cântecul lui de Om s-a născut. 

PS Si ca sa dovedim cele afirmate in cartea "Lacrima brancusi" trebuia facut si 
experimentul de activare a acestui ansamblu. Abia dupa 14 ani s-au indeplinit conditiile 
optime de activare cand in anul 2008, cu ocazia organizarii unei Tabere de initiere de vara 
la  Manastirea Tismana, s-a intrunit conditia mobilizarii unui numar de aproape 100 de 
persoane initiate spiritual care au participat la experiment. Experimentul a fost un succes. 
Despre rezultatele obtinute vom vorbi cu aslta ocazie.            
 
REMEMBER: 
* Lucrurile cele mai complicate sunt ingrozitor de simple. Numai noua ne place 
sa ne complicam cat mai  mult. 
* Soare in suflet si in zambet iti doresc! 
 
 
 
 
 
 
 
